NaiveNeuron/SloPal huggingface dataset:
Martinák, Ľuboš, poslanec NR SR (2013-03-20):
Ďakujem za slovo. Pán poslanec Andrej Hrnčiar, z vášho krátkeho a takého chabého vystúpenia je mi jasné, že skutočne nie ste v obraze. Najprv tu tvrdíte, že to robili neodborníci. Štátna veterinárna správa, Komora veterinárnych lekárov, Združenie miest a obcí a tak isto v spolupráci so Slovenskou kynologickou jednotou. Osobne sa vám čudujem, že si dovolíte nazvať členov aj Slovenskej kynologickej jednoty za neodborníkov. Toľko k vašej odbornosti, respektíve neodbornosti. Ďalej ste sa veľmi úzko zamerali na priestranstvá pre voľný pohyb psov, že psom sa bráni, keď idú na vôdzke a tak ďalej. Veď v tomto zákone je jednoznačne určené, že priestranstvá pre voľný pohyb psov určí samospráva. Vy snáď ako primátor mesta Martina máte problém určiť priestor pre voľný pohyb psov a zrobiť také opatrenia, aby tieto psy so sprísneným držaním mohli tam mať dostatočne veľký výbeh? Ale na druhej strane tu básnite, ako tí chudáci psi sú bití týmto. Je problém nejaký, že kto chce držať takéhoto psa, musí prejsť cez kynologický výcvik a mať odbornú spôsobilosť na to? Ako sa budete tváriť, keď budete utekať cez park a pri vás bude nejaká brazílska fila alebo pitbull? Vy viete, že ako bola cvičená, aký je majiteľ, chovateľ, držiteľ? Nemáte prehľad ani o poľovnom revíri, ani o zákone o poľovníctve, kde keď mu dáte obojok iný, od srsti, môže voľný pohyb. Ďakujem.
Lipšic, Daniel, poslanec NR SR (2013-04-30):
Ďakujem veľmi pekne. Pán poslanec, vy ste spomínali viackrát vo svojom príhovore, že aby sme sa na vás nehnevali. Ja si myslím, že my sa na vás nemôžeme hnevať. Na vás sa podľa vás nedá hnevať. Fakt, nedá. A tento príhovor váš ma v tom ešte tak utvrdil. (Smiech v sále a potlesk.) No, ale chcel som povedať iné, že to, čo povedal pán poslanec Viskupič, že argumentovať, kto dal prvú námietku zaujatosti, kto vlastne začal, je trošku ten typ argumentácie v materskej škôlke. To mi hovorí môj starší syn, že proste kto začal a či ho potom môže udrieť, keď začal niekto iný. Namietnuť sudcu, ktorý, napríklad sudcu Brňáka, ktorý sedel vedľa pána prezidenta Gašparoviča na ústavnoprávnom výbore za HZDS, spolu v tom výbore sedeli vedľa seba za jednu stranu, asi dáva nejakú logiku a nejde teraz o to, že kto začal. Vy ste hovorili, samozrejme, ako povedal pán kolega Šebej, pomerne obšírne, to znamená, že predpokladám, že aj my budeme hovoriť pomerne obšírne v rámci rozpravy, že už nie je obmedzená na skrátené legislatívne konanie, čo je fajn, za čo ďakujem veľkorysosti pani predsedajúcej. My, samozrejme, to zoberieme na vedomie. Posledná poznámka, o ktorej budem hovoriť potom aj v rozprave. Pán poslanec, ste citovali Kočnera, Sulíka, všeličo možné. Tí šiesti poslanci, ktorí v tom decembri 2010 z vtedajšej koalície dali v tajnej voľbe hlas pánovi Trnkovi, podľa takého vášho logického úsudku, aký mohli mať motív? A teraz dám nabok motív všetkých ostatných poslancov vtedajšej opozície, vrátane vášho, pri hlasovaní za pána Trnku. Beriem, že bol možno dobromyseľný, že ste ho brali, že bol lepší z tých kandidátov, taký proste je vtipnejší, všeličo má rád a tak. Ale tí šiesti poslanci opozície, tí mali aký motív? Tiež boli ochotní položiť vlastnú vládu kvôli zmyslu pre záhorácke vtipy? Ja by som o tom pochyboval, pán poslanec, a o tom budem potom v rozprave hovoriť.
Mazurek, Milan, poslanec NR SR (2018-02-13):
Pán poslanec Dostál, ja len v krátkosti. Hovorili ste o tom, že politika sa delí alebo politické strany sa delia na ľavicu, na pravicu. A poznáme iné delenia, viete, konzervatívec, liberál, ktoré sú v podstate v opozícii navzájom, no ale kam by človek zadelil vás? Na jednej strane by ste asociálom a podobným ľuďom, ktorí jednoducho celý život trávia tým, že parazitujú na sociálnom systéme, dali aj modré z neba. Na druhej strane podvedeným klientom nechcete dať nič. Na ďalšej strane hovoríte o sebe, že ste v liberálnej strane, a predsedáte strane, ktorá má v názve konzervatívna, jednoducho človek sa vo vás nevyzná. V podstate za ten čas, čo tu sedíme a čo môžem sledovať vaše prejavy aj analyzovať nejakým spôsobom vašu činnosť, môžem povedať, že keby štát riadili ľudia ako vy, tak by to bola desaťnásobne väčšia katastrofa ako to, čo predvádza Robert Fico, čo je už vážne čo povedať. (Potlesk.)
Grendel, Gábor, podpredseda NR SR (2021-12-07):
Pán poslanec Richard Nemec.
Zajačik, Vladimír, poslanec NR SR (2023-02-17):
Odhlasovali sme všetky pozmeňujúce návrhy zo spoločnej správy. Teraz pristúpime k hlasovaniu o pozmeňujúcom návrhu podanom v rozprave. Pán predseda, dajte, prosím, hlasovať o pozmeňujúcom návrhu pána poslanca Šíbla.
M. Kotian, poslanec: (2002-02-06):
Pán podpredseda, vy tiež porušujete zákony Slovenskej republiky... (Poslanec M. Kotian svoj prejav odovzdal písomne predsedajúcemu schôdze a je súčasťou tejto správy k tomuto bodu programu – pozri koniec tohto rokovacieho dňa.) (Prerušenie rokovania o 14.30 hodine.) (Pokračovanie rokovania o 14.45 hodine.)
Šípošová, Janka, poslankyňa NR SR (2015-06-25):
Ďakujem pekne. Tak asi tiež pán minister nebude celkom presne mi vedieť odpovedať. Ale ja by som skôr chcela, chápem, chápem, že pri takýchto udalostiach a pri takýchto zhromaždeniach takýchto rizikových ľudí je ťažko predpovedať, kde čo vybuchne a kde sa to prevalí, ale fakt je ten, že bolo dopredu známe, vraj s veľkou pravdepodobnosťou, kto tam bude. Čiže je dosť možné predpokladať do budúcnosti, že nabudúce to nebude 5-tisíc zhromaždených, ale 50-tisíc. A že som sa chcela vlastne pána ministra vnútra opýtať, čo budeme robiť potom. Chápem zodpovednosť Starého Mesta, ale asi aj tam sa teda budeme informovať, že čo urobili a ako svoju zodpovednosť zobrali. Ale nie som celkom si istá, či nedošlo k stretu, keď sme videli aj kamerové zábery, ako vlastne cyklista priamo v akcii musel zastaviť, lebo takmer sa zrazili čelne. Ale ja ďakujem pekne za túto odpoveď. Budem teda pátrať ďalej a budem sa snažiť získať, ak mi to teraz neviete odpovedať, získať odpoveď na otázku, čo budeme robiť v budúcnosti.
Pellegrini, Peter, predseda NR SR (2014-12-10):
Ďakujeme pekne. Vyhlasujem krátku prestávku a o 11.25 hodine budeme pokračovať v rokovaní. (Krátka prestávka.) (Po prestávke.)
A. Belousovová, podpredsedníčka NR SR: (2010-02-11):
Pán spravodajca, chcete sa vyjadriť k rozprave? Nie. Prerušujem rokovanie o tomto bode programu. Pokračovať budeme prvým čítaním o návrhu poslancov Národnej rady Slovenskej republiky Józsefa Berényiho a Gyulu Bárdosa na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov . Návrh zákona je uverejnený ako tlač 1479. Návrh na jeho pridelenie na prerokovanie výborom je v rozhodnutí č. 1451. Slovo dávam pánovi poslancovi Berényimu, aby návrh zákona uviedol. Zároveň poprosím pána poslanca Bugára, aby nerušil kolegu pri vystúpení. (Smiech v sále.) Nech sa páči.
P. Paška, predseda NR SR: (2009-02-04):
(Hlasovanie.) 137 prítomných, 132 bolo za, 1 proti, 4 sa zdržali. Návrh zákona sme pridelili výborom a určili lehoty na jeho prerokovanie. Poprosím teraz pána poslanca Čecha, aby uviedol hlasovanie o návrhu na vyslovenie súhlasu Národnej rady Slovenskej republiky s pristúpením Slovenskej republiky k Medzinárodnému dohovoru na ochranu nových odrôd rastlín (International Convention for the Protection of New Varieties of Plants) z 2. decembra 1961, revidovanému 10. novembra 1972, 23. októbra 1978 a 19. marca 1991 . Je to tlač 859.
Grendel, Gábor, podpredseda NR SR (2020-07-24):
Tri faktické poznámky na vystúpenie pána poslanca. Ako prvý, pán poslanec Linhart.
Bugár, Béla, podpredseda NR SR (2019-10-18):
Prezentujme sa a hlasujme. (Hlasovanie.) Prítomných 130, za 71, proti 37, zdržalo sa 22 poslancov. Návrh sme postúpili do druhého čítania. Nech sa páči.
Laššáková, Jana, podpredsedníčka NR SR (2014-02-12):
Pán poslanec Kuffa, nech sa páči.
Paška, Pavol, predseda NR SR (2013-06-19):
Budeme hlasovať, že prerokujeme.
Petrák, Ľubomír, poslanec NR SR (2017-06-14):
Ďakujem pekne. Pán kolega, ja sa s vaším odôvodnením absolútne nestotožňujem. Po prvé preto, že bol na výbore prijatý pozmeňujúci návrh, ktorý hovorí o tom, že miestny orgán štátnej správy v školstve nerozhodne, ale bude plniť len koordinačnú funkciu medzi riaditeľmi tak, aby určili termíny prijímacích pohovorov, čo je výlučná kompetencia riaditeľov škôl, v termínoch, ktoré sa neprekrývajú. To znamená, bude robiť nejakú funkciu mediátora, sprostredkovateľa, koordinátora. Toto nevyžaduje žiadne dodatočné potreby na pracovné sily a tým pádom nevyžaduje ani nároky na štátny rozpočet. Čiže myslím si, že je to absolútne v poriadku a nie je tam tomu čo vyčítať. Ďakujem pekne.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o ďalšom pozmeňujúcom návrhu pani poslankyne Bittó Cigánikovej. Príspevok pri narodení naozaj pre každé dieťa, čo podporuje aj pani Záborská.
Kolíková, Mária, poslankyňa NR SR (2024-01-16):
Ďakujem veľmi pekne, pán poslanec, za príspevok. Ja si myslím, že je naozaj veľmi dôležité, aby či sa nám to páči, alebo nepáči, tak sme sa snažili pristupovať rovnako v rovnakých prípadoch a to sa ukazuje, že toto je tu zásadný problém, že koalícia má nejakú predstavu niečo v nejakom čase presadiť a potom tie pravidlá, ktoré majú platiť, proste neplatia a vyjadruje to tým, že jednoducho si to presadí svojou väčšinou, a preto je tento príspevok dôležitý a ja na to poukážem aj v mojom vlastnom príspevku, ktorý potom budem mať v dlhšom, dlhšom rozsahu aj na dôležitosť tohto tretieho čítania. Pretože tak ako aj vy ste správne poukázali, v tom treťom čítaní je naozaj na mieste mať aj priestor na rozpravu k tomu, čo sme tu schválili v rámci druhého čítania a to je jedno, že koaličná väčšina je presvedčená, že tu väčšinu má a presadí si, čo chce. Ale jednoducho ten priestor v rámci tretieho čítania aj na rozpravu tu je a potom, keď tu je a niekto z poslancov sa chce k niečomu vyjadriť v rámci intencie rokovacieho poriadku, tak či sa niekto ponáhľa, alebo neponáhľa, alebo prišiel chorý, alebo proste rád by sa už najedol, tak jednoducho tej rozprave musí dať priestor a potom treba dať priestor, samozrejme, aj tomu poslancovi, aby k tomu povedal všetko čo chce. A naozaj tiež nie je na mieste, aby tento prejav bol prerušovaný, pretože predsedajúci má k tomu nejakú inú predstavu. Takže je dôležité a považujem za správne, že ste to proste vydržali až do konca a nenechali ste sa zmiasť a ten priestor, ktorý ste ako poslanec dostali, tak ste aj v tej miere, v ktorej ste ho nedostali, tak ste ho plne nakoniec využili, a to je veľmi dôležité pre nás všetkých. (Potlesk.)
Hrušovský, Pavol, podpredseda NR SR (2011-05-26):
Ďakujem za odpoveď. Pýtam sa vás pani poslankyňa, či chcete položiť doplňujúcu otázku. Áno? Nech sa páči.
Sulík, Richard, predseda NR SR (2011-04-01):
Kolegovia, dovoľte mi, aby som vás takto počas prestávky informoval. Máme tu jeden otvorený bod, kde teda sme si spoločne odhlasovali, že navrhovateľ, teda poslanec Jurčík, ktorý navrhuje pozmeňovací návrh, údajne nebol zrozumiteľne čítaný a že teda sme si odhlasovali, že ho prečítame ešte raz a v kľude. Myslím, že toto je teraz tá správna doba. Spravodajca pán poslanec Janiš príde sem do desať minút, pätnásť. Čiže tá prestávka bude trochu dlhšia a potom uzavrieme schôdzu týmto bodom, kedy pán Jurčík dočíta, prečíta tento návrh. Môže byť k nemu ešte aj rozprava, aj faktické poznámky, aj sa môže ešte niekto prihlásiť a potom nadnes skončíme, predpokladám, o 15.00 hodine. Takže zatiaľ vám ďakujem a prestávku poprosil by som zatiaľ napísať do 14.20 hod. (Pokračovanie prestávky.) (Po prestávke.)
Laššáková, Jana, podpredsedníčka NR SR (2014-11-08):
Pán poslanec Bugár.
Nemky, Martin, poslanec NR SR (2022-05-03):
Pán predseda Národnej rady, ďakujem pekne za slovo. Pán kolega Faič, spomenul si niekoľko oblastí. Ja by som sa možno pristavil pri dvoch-troch oblastiach. Spomenul si, že na Slovensku nastala situácia, kedy je stíhaný predseda opozičnej strany a bývalý minister vnútra, teda Robert Fico a Robert Kaliňák za to, že si mali dosadzovať ľudí do svojich pozícií ako členovia zločineckej skupiny. Ja si pripadám asi, že žijem v inej krajine. Veď spomeňme sa na dosadzovanie prednostov okresných úradov. Spomeňme si na povyšovanie elitných vyšetrovateľov, ktorí sú obvinení. A spomeňme si aj na výrok nášho kolegu Richarda Sulíka, ktorý povedal, že politické nominácie sú podľa šéfa SaS Richarda Sulíka lepšie ako verejné výberové konania. Citujem ďalej: „Považujem za úplnú hlúposť, aby tu niekto, kto išiel práve okolo, rozhodoval, kto bude na kľúčových pozíciách.“ Druhú vec si spomenul, že predseda opozičnej strany je stíhaný za to, že môže konať kolúzne, že vystupuje na tlačových konferenciách. Máme tu rozsudky Európskeho súdu pre ľudské práva, ktoré nám práve hovoria, že toto je tá úloha opozičného politika a takto má bojovať o svojho voliča a informovať svojich voličov. Hovoril si o neschopnosti tejto vlády, ako rastú ceny, stúpa inflácia, mzda klesá, ľudia nemajú čo jesť a aj tak niektorí opoziční poslanci si myslia, že ich ministri sú ako kráľ. Ja by som to len ukončil asi tak, že aký kráľ taký kraj. Ďakujem pekne.
P. Paška, predseda NR SR: (2007-09-04):
Dobre, tak začneme pánom Hrušovským, ak dovolíte, nech sa páči.
Bugár, Béla, podpredseda NR SR (2016-09-14):
Ďakujem. Na vystúpenie pani poslankyne s faktickou poznámkou jedna pani poslankyňa. Končím možnosť sa prihlásiť. Pani poslankyňa Gáborčáková, máte slovo.
Pollák, Peter, poslanec NR SR (2022-12-06):
Ďakujem pekne. Chcem oceniť hlavne tento pozmeňovák, kde vláda aj samospráva alebo teda zástupcovia samosprávy sa dohodli. Vláda sľúbila, že pomôže samosprávam s výpadkom financovania, a sľub aj dodržala. Samosprávy, samozrejme, ďakujeme, alebo teda zástupcom samospráv ďakujeme za to, že trpezlivo vlastne rokovali a dohodli sa na tom, lebo ja si myslím, že takisto zástupcovia samospráv si uvedomujú, čo daňový bonus aj pre ich občanov znamená. Znamená to zvýšený, zvýšené peniaze v ich peňaženke a o to každému jednému politikovi – či tej národnej, či na tej národnej, alebo na tej komunálnej politike – ide. Ešte raz ďakujem vláde a samospráve, že sa dohodli a že vznikla dohoda, kde vláda zafinancuje časť výpadkov samosprávam, ktoré pomôžu hlavne pri ich každodennom chode. Ďakujem veľmi pekne.
Danko, Andrej, predseda NR SR (2016-10-26):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor. Pán poslanec Alojz Baránik.
Blanár, Juraj, podpredseda NR SR (2022-04-28):
Páni poslanci, poprosím, pokoj. (Povedané súbežne s rečníkom.)
P. Farkas, poslanec: (2001-12-13):
J. Migaš, predseda NR SR: Hlasujeme o návrhoch pána poslanca Mesiarika 1 - 14. Prezentujme sa a hlasujme. Hlasujeme o návrhu pána poslanca Mesiarika. Hlasujeme. (Hlasovanie.) Prítomných je 103 poslancov, za 83, proti nikto, zdržalo sa 9, nehlasovalo 11. Tieto návrhy pána poslanca Mesiarika sme schválili. Ďalej, pán spravodajca.
M. Pado, poslanec: (2008-09-09):
Predseda Národnej rady Slovenskej republiky svojím rozhodnutím č. 736 z 22. augusta 2008 pridelil návrh na vyslovenie súhlasu Národnej rady s pristúpením Slovenskej republiky k dohovoru (tlač 700) Ústavnoprávnemu výboru Národnej rady Slovenskej republiky a Výboru Národnej rady pre obranu a bezpečnosť. Zároveň určil Výbor Národnej rady Slovenskej republiky pre obranu a bezpečnosť, aby pripravil správu o výsledku prerokovania uvedeného materiálu vo výboroch a návrh na uznesenie Národnej rady Slovenskej republiky. Ústavnoprávny výbor Národnej rady a Výbor Národnej rady Slovenskej republiky pre obranu a bezpečnosť uvedený materiál prerokovali a odporučili Národnej rade Slovenskej republiky podľa čl. 86. písm. d) Ústavy Slovenskej republiky vysloviť súhlas s pristúpením Slovenskej republiky k Dohovoru medzi Belgickým kráľovstvom, Spolkovou republikou Nemecko, Španielskym kráľovstvom, Francúzskou republikou, Luxemburským veľkovojvodstvom, Holandským kráľovstvom a Rakúskou republikou o zintenzívnení cezhraničnej spolupráce najmä v boji proti terorizmu, cezhraničnej trestnej činnosti a nelegálnej migrácii s uplatnením nasledujúcich vyhlásení: a) vo vzťahu k celému dohovoru: vo vzťahu k tomuto dohovoru sa žiadna informácia poskytnutá Slovenskou republikou na jeho základe nesmie použiť ako dôkaz bez súhlasu príslušných justičných orgánov Slovenskej republiky; b) vo vzťahu k čl. 7 dohovoru: Slovenská republika si vyhradzuje právo neuplatňovať v plnom rozsahu čl. 7 dohovoru, odoberanie porovnávacieho materiálu a poskytovanie profilov DNA pre potreby vyšetrovania alebo súdneho konania je možné iba prostredníctvom nástrojov právnej pomoci. Výbor Národnej rady Slovenskej republiky pre obranu a bezpečnosť odporúča Národnej rade prijať návrh uznesenia, ktoré je súčasťou tejto správy. Pán predseda, prosím, aby ste otvorili rozpravu k tomuto materiálu.
Kollár, Boris, predseda NR SR (2021-05-27):
Poprosím písomne. S ďalším procedurálnym návrhom vystúpi pán poslanec Kamenický.
Číž, Miroslav, podpredseda NR SR (2015-03-17):
S faktickou poznámkou pán poslanec Mikloško, pán poslanec Radošovský. Uzatváram možnosť prihlásiť sa s faktickou poznámkou. Slovo má pán poslanec Mikloško.
Danko, Andrej, podpredseda NR SR (2024-02-15):
Ďakujem. Pokračujeme v rozprave. Poslankyňa Kleinert.
Přidal, Alojz, poslanec NR SR (2013-02-08):
Vážený pán kolega Matovič, mne sa tento váš návrh veľmi páči. Ja sa čudujem, že ste neprišli s týmto zákonom ako ústavným zákonom, lebo si myslím, že je to hodné ústavného zákona. A veľmi rád by som ho podporil, aj ho podporím, keď tam spravíte takú malú zmenu, takú malú úpravu, a síce, že tento návrh zákona sa týka takých strán, ktoré majú počet členov menší ako päť, minimálne dvaja z týchto členov, štyroch, sú v príbuzenskom vzťahu, a predseda takejto strany nesmie mať žiadny majetok, resp. ho musí prepísať na svoju manželku. Keď taký pozmeňujúci návrh prejde, potom ja tento zákon podporím.
Sulík, Richard, predseda NR SR (2010-11-03):
Ďakujem. Pán poslanec Lazár.
J. Liška, poslanec: (2003-06-18):
Z. Martináková, podpredsedníčka NR SR: Prosím, prezentujme sa a hlasujme o tomto návrhu. (Hlasovanie.) Prítomných 103 poslancov, za návrh hlasovalo 85, proti hlasovalo 5 poslancov, zdržalo sa 11 poslancov, nehlasovali 2. Konštatujem, že sme tento návrh schválili.
P. Hrušovský, podpredseda  NR SR: (2002-02-12):
(Hlasovanie.) 101 prítomných, 47 za, 16 proti, 35 sa zdržalo, 3 nehlasovali. Návrh sme neschválili.
Dostál, Ondrej, poslanec NR SR (2019-12-04):
Ďakujem obom kolegom za reakcie. No, je, hovorili sme o tom už v tej predchádzajúcej rozprave. Ja si naozaj teda nemyslím, že si chce pán minister pripraviť pôdu na nejaké šikanovanie sudcov, ako to bolo za Harabina, teraz sme, sme už niekde inde. Tu akože nechcem spochybňovať dobrý úmysel, aby som, aby som to takto povedal. Len je legitímne sa baviť o tých rizikách, lebo zákony majú byť písané aj do zlého počasia, nielen, nielen do dobrého počasia a mali by počítať aj so situáciou, že sa tu vrátia časy, keď bol, keď bol Harabin predsedom Súdnej rady a mal väčšinu v Súdnej rade. A v tej situácii sa mi zdá napríklad to ustanovenie zneužiteľné, aj keď, aj keď to možno nie je že akútna hrozba teraz, že teraz by sa to možno použilo proti tým nehodným sudcom a nehodným, nehodným prokurátorom, ale zasa keby takouto právomocou disponoval napríklad Dobroslav Trnka ako generálny prokurátor, tak by to bol, by to bol problém. Ale to, o čom som ja hovoril a na čo by som teda rád poznal odpoveď, lebo zatiaľ mi stále nie je jasná odpoveď, že aký to bude mať význam, to dočasné pozastavenie – ja teda predpokladám, že pán minister odpovie na to – v situácii, keď, keď sa nevedie alebo ani sa nepredpokladá, že by sa dalo niečo preukázať a že by mohlo byť vedené trestné stíhanie alebo disciplinárne, disciplinárne stíhanie, lebo inak je to potom naozaj niečo také, ako hovorila pani poslankyňa Zemanová, že nejaká ročná karanténa, bude poberať 80 % platu, nebude musieť nič robiť. Potom mu bude doplatených aj tých ďalších 20 %, vráti sa a čo bude s jeho, čo bude s jeho prípadmi, no to tiež je otázka, ktorá by ma zaujímala.
Šimečka, Michal, podpredseda NR SR (2023-12-14):
Ďakujem veľmi pekne. Ďalší v rozprave vystúpi pán poslanec Galko. Prosím, máte slovo.
Kočiš, Eduard, poslanec NR SR (2022-02-03):
Ďakujem pekne za slovo, pán predseda. Ťažko je sa vyjadrovať k predrečníkovi, ktorý opäť nepochopil podstatu predkladaného návrhu zákona. Ja to skúsim tiež zopakovať. V našom danom, predkladanom návrhu zákona sa hovorí iba o tom, aby ministerstvo zdravotníctva nemohlo nejakou vyhláškou anonymného zamestnanca, anonymného úradníka nariadiť po podpise tejto vyhlášky ministrom zdravotníctva povinné očkovanie proti covidu-19 všetkých osôb nad 18 rokov žijúcich na území Slovenskej republiky. Pán kolega, to, čo ste tuná čítal, všetky tieto povinné očkovania voči mnohým chorobám, toto nikto nespochybňuje. Nikto to nespochybňuje a všetci, ktorí sme sa narodili v bývalom režime, v socialistickom zriadení, všetky tieto očkovania máme. A nemáme s tým najmenší problém. To, na čo poukazujeme, je iba dobrovoľnosť v rámci rozhodnutia sa, či niekto sa cíti byť ohrozený a má dôvod si dať túto očkovaciu látku proti COVID-19. A keď sa necíti byť ohrozený, nikto nemá právo ho do niečoho takého nútiť. Skúste to raz už pochopiť, skúste sa nad tým možno zamyslieť. A na záver asi toľko, spomínal ste tu často doktorov a doktorov, a doktori by nemali liečiť, a doktori by nemali robiť hento a toto. V prvom rade sú to lekári, nie doktori. Ďakujem pekne.
Karahuta, Jaroslav, poslanec NR SR (2020-11-27):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady a Výboru Národnej rady pre pôdohospodárstvo a životné prostredie. Ďalej, aby za gestorský výbor určila hlasovaním Výbor Národnej rady pre pôdohospodárstvo a životné prostredie a aby predmetný návrh zákona prerokovali ihneď.
Šefčík, Marek, poslanec NR SR (2022-03-23):
Ďakujem pekne za slovo. Ja som chcel zareagovať podobne ako kolegovia predo mnou. Pán Takáč, my si pamätáme, ako Robert Fico ľuďom ako Monika Jankovská alebo Kičura a spol. ďakoval za kus dobrej práce. Vy ste sem sa postavili ako smerák z tohto zoskupenia a začnete hovoriť, aký je niekto morálne čistý. Môže byť. Možno. Ale vy ste mu takto ublížili, presne tak ako Fico Jankovskej, Kičurovi, označil ich, ďakoval im za kus dobrej práce a označil ich za čestných ľudí. Takže vy ste vyvolali teraz obrovské pochybnosti o človeku, ktorého ste nanominovali. Ďakujem.
Hort, Milan, podpredseda NR SR (2010-08-05):
Ďakujem. A teraz vystúpi v rozprave pani poslankyňa Viera Tomanová, nech sa páči.
Laurenčík, Milan, poslanec NR SR (2017-06-13):
Ďakujem za slovo. Pán kolega Krajniak, mám podobné pocity, keď som ten zákon čítal, že je pomerne zložitý, ale keď sme si ho na klube nejak preštudovali, sme tiež rozhodnutí posunúť ho do druhého čítania s tým, že ho sa pokúsime ešte nejak doplniť v druhom čítaní. Ale mňa tam vyrušila trošku iná vec. Keď som si podrobne študoval tú dôvodovú správu a vplyvy, hlavne tie finančné vplyvy, tak som očakával, že zavádzaním elektronizácie vo verejnej správe by sa mali peniaze ušetriť. Tam je síce vplyv nulový, ale keď ako podrobnejšie som si pozrel tie jednotlivé položky, tak na niektorých činnostiach sa ušetrí pomerne slušný balík peňazí každý rok, ale tie peniaze sa celkovo neušetria, pretože hneď je navrhnuté, že sa rozdelia na nejaké ďalšie činnosti alebo na činnosti ďalšej organizácie, ako je na SEZ alebo úrad pána podpredsedu vlády Pellegriniho. Takže tam ma to trošku vyrušuje, pretože človek očakáva, že zavádzaním a elektronizáciou dôjde k nejakým úsporám a tu vidíme, že hoci sú tam vyčíslené veľké čísla, nakoniec k úspore žiadnej nedôjde. Ďakujem.
Jurinová, Erika, podpredsedníčka NR SR (2013-02-06):
Ďalší prihlásený do rozpravy pán poslanec Janko Mičovský.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 126, za 54, proti 6, zdržalo sa 51, nehlasovali 15. Uvedený návrh sme neschválili. Národná rada sa uzniesla, že nebude pokračovať v rokovaní o návrhu zákona. Nasleduje hlasovanie v prvom čítaní o návrhu poslanca Fecka na vydanie zákona, ktorým sa dopĺňa vodný zákon, tlač 1595, bod 20 schváleného programu. Dávam slovo spravodajcovi z výboru pre pôdohospodárstvo a životné prostredie poslancovi Jánovi Mičovskému, aby hlasovanie uviedol. [Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a o zmene a doplnení niektorých zákonov , tlač 1595.]
M. Číž, podpredseda NR SR: (2007-06-20):
Teraz v rozprave vystúpi pán poslanec Jozef Halecký, pripraví sa pán poslanec Novotný.
B. Bugár, podpredseda NR SR: (2004-02-04):
(Hlasovanie.) Prítomných 118 poslancov, za návrh 73, 5 proti, 40 sa zdržali hlasovania. Konštatujem, že tento procedurálny návrh sme schválili. Teraz pristúpime k hlasovaniu o návrhu zákona o letiskových spoločnostiach a o zmene a doplnení zákona č. 143/1998 Z. z. o civilnom letectve a o zmene a doplnení niektorých zákonov v znení zákona č. 37/2002 Z. z., tlač 455. Pán poslanec Opaterný. Pán poslanec Opaterný je spravodajcom. Pán poslanec Opaterný, čakáme tu na vás. Vážené panie poslankyne, vážení páni poslanci, pýtam sa vás, či je všeobecný súhlas, aby sme pristúpili k hlasovaniam o ďalších prerokovaných bodoch, kým pán poslanec Opaterný sa nevráti. Je. Nie, preruším rokovanie. Pán poslanec, dúfam, že sa ospravedlníte ctenej Národnej rade, že museli sme čakať na vás. Dnes ste boli už tretí, na ktorého sme čakali. B. Opaterný, poslanec: Vážený pán predsedajúci, vážené pani poslankyne, vážení páni poslanci, ospravedlňujem sa ctenej Národnej rade nielen za seba, ale aj za tých dvoch, čo boli predo mnou a meškali. Dnes sa to už skutočne nestane.
Gaborčáková, Soňa, poslankyňa NR SR (2018-05-29):
Ďakujem za slovo. Chcem požiadať o zmenu hlasovania tlače 900 na zdržal sa.
B. Bugár, podpredseda NR SR: (2005-10-25):
Budeme  pokračovať prvým čítaním o vládnom návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení zákona č. 154/2001 Z. z. o prokurátoroch a právnych čakateľoch prokuratúry v znení neskorších predpisov (tlač 1350). Prosím teraz podpredsedu vlády a ministra spravodlivosti Daniela Lipšica, aby uviedol vládny návrh zákona.
Kamenický, Ladislav, poslanec NR SR (2023-01-26):
Ďakujem pekne. Včera pred hlasovaním o ústave sme hovorili o tom teda, že referendum je najvyššia forma demokracie a obraciam sa aj na stranu SME RODINA. Pán poslanec Pčolinský, vy ste na svojej... (Prerušenie vystúpenia časomerom.)
P. Hrušovský, podpredseda NR SR: (2002-07-11):
Dávam teraz slovo poverenému spravodajcovi predsedovi výboru pre obranu a bezpečnosť pánovi poslancovi Palkovi, aby stručne informoval Národnú radu o výsledku prerokúvania tohto návrhu zákona v jeho gestorskom výbore. Chcem poprosiť všetkých pánov poslancov, aby sa dostavili do rokovacej sály. Po vystúpení pána spravodajcu budeme hlasovať o doteraz prerokovaných bodoch programu. Páni poslanci, ospravedlňujem sa, k tomuto bodu programu bol povereným spravodajcom pán poslanec Langoš. J. Langoš, poslanec: Áno. Ďakujem pekne za slovo. Som určený gestorským výborom pre obranu a bezpečnosť, aby som predniesol skutočne stručnú správu o prerokovaní tohto materiálu, ktorý predniesol Ivan Šimko, člen vlády poverený riadením ministerstva vnútra, o bezpečnostnej situácii v Slovenskej republike na rok 2001. Tento materiál bol pridelený výboru pre financie, rozpočet a menu, výboru pre verejnú správu, výboru pre ľudské práva a národnosti a ako gestorskému výboru pre obranu a bezpečnosť. Výbory správu prerokovali a zhodne odporúčajú Národnej rade vziať správu na vedomie. Gestorský výbor pre obranu a bezpečnosť žiada vládu Slovenskej republiky, po prvé, priebežne prijímať opatrenia na pozitívne uplatňovanie bezpečnostnej situácii v závislosti od jej aktuálneho vývoja, po druhé, predložiť Národnej rade Slovenskej republiky správu o bezpečnostnej situácii za rok 2002, a po tretie, v nasledujúcich správach doplniť ďalšiu kapitolu s názvom dôvera občanov Slovenskej republiky k príslušníkom Policajného zboru Slovenskej republiky. Toľko spoločná správa. Pán predsedajúci, prosím, otvorte rozpravu.
Blaha Ľuboš, podpredseda NR SR (2024-01-24):
Poprosil by som, aby sme vrátili čas pánovi Šipošovi. (Neutíchajúci ruch v sále.)
Grendel, Gábor, podpredseda NR SR (2020-05-13):
S reakciou na faktické poznámky pán poslanec Vašečka.
Laššáková, Jana, podpredsedníčka NR SR (2014-12-02):
Na vystúpenie pána podpredsedu vlády s faktickými poznámkami páni poslanci Huba a Osuský. Končím možnosť prihlásiť sa s faktickými poznámkami. Nech sa páči, pán poslanec Huba.
Záborská, Anna, poslankyňa NR SR (2023-03-21):
Ďakujem veľmi pekne, pán predseda, a ďakujem aj pani kolegyni Andrejuvovej za veľmi dôkladné vysvetlenie. Ja chcem len podčiarknuť, že zmena rodného čísla sama osebe nezmení pohlavie ani dátum narodenia. Tým, že štát v rodnom čísle určitým spôsobom zachytáva informáciu o pohlaví jednotlivca, nijako neodráža, ako sa tento jednotlivec subjektívne vníma. Štát v rodnom čísle zaznamenáva objektívnu informáciu o pohlaví nositeľa, nie to, či nositeľ rodného čísla vníma túto skutočnosť ako rozporuplnú s vlastnými pocitmi. Čiže akékoľvek obviňovanie predkladaného zákona z toho, že berieme niekomu slobodnú vôľu alebo že, ako povedala pani predkladateľka, znemožňuje to tranzíciu, nie je pravda. Tu ide len o to, aby bol poriadok v štátnej registrácii. Ďakujem pekne.
B. Bugár, podpredseda NR SR: (2004-06-24):
(Hlasovanie.) Prítomných 132 poslancov, za 120, proti 2, zdržalo sa 9, nehlasoval 1. Konštatujem, že tieto body sme schválili. V. Ondrejka, poslanec: Pretože sme odhlasovali bod 6, o bode 7 nebudeme hlasovať. Pán predsedajúci, dajte hlasovať o postúpení predloženého návrhu zákona do tretieho čítania.
Krajniak, Milan, poslanec NR SR (2018-02-08):
Vážené dámy a páni, v súlade s § 73 zákona o rokovacom poriadku som bol určený ako spravodajca výborom pre obranu a bezpečnosť k návrhu uvedeného pod tlačou 829. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť a odporúčam, aby predmetný návrh zákona výbory prerokovali do 12. marca a v gestorskom výbore do 13. marca 2018. Prosím, pán predseda, otvorte všeobecnú rozpravu.
Pellegrini, Peter, predseda NR SR (2015-04-15):
Pán poslanec Pavol Abrhan.
Laššáková, Jana, podpredsedníčka NR SR (2013-09-25):
Nech sa páči, pán poslanec. Jaj, poslanec, prepáčte, chce predkladateľ vystúpiť. Nech sa páči, pán poslanec.
P. Hrušovský, predseda NR SR: (2004-03-11):
(Hlasovanie.) 140 prítomných, 122 za návrh, 9 proti, 8 sa zdržalo, 1 nehlasoval. Návrh uznesenia Národná rada Slovenskej republiky schválila. Teraz poprosím pána poslanca Ladányiho, aby ako poverený spravodajca výboru pre obranu a bezpečnosť predniesol návrh uznesenia k prerokúvanému návrhu na vyslanie príslušníkov ozbrojených síl Slovenskej republiky do operácie v Afganistane. Nech sa páči, pán poslanec Ladányi, máte slovo. L. Ladányi, poslanec: Ďakujem, pán predseda. V rozprave neodznel žiadny pozmeňujúci návrh. Prosím, pán predseda, dajte hlasovať o návrhu uznesenia, ako som predniesol pred rozpravou.
Bugár, Béla, podpredseda NR SR (2017-09-07):
Pán poslanec Dostál.
Kaník, Ľudovít, poslanec NR SR (2011-03-29):
Keďže sme hlasovali o pozmeňujúcich návrhoch zo spoločnej správy, mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Hlina, Alojz, poslanec NR SR (2023-11-16):
Aha, jáj, ja som sa zľakol, že som skončil. (Smiech.) A ja som bol podľa mňa v téme. Ja neviem teraz ste ma zastavili, vidíte, aký som? Vidíte, jak ja počúvam, pán predseda, som sa zľakol, že teda. Nie ja som podľa v téme, nie? (Reakcie z pléna.) Ja, ja neviem, akože čo už viac môže byť k téme ako, ako o tom, že teda ako o tom dokumente. No, čiže o tom dokumente a áno, a ako ho ideme prijať, lebo však to je súčasťou dokumentu, aj spôsob jeho schvaľovania a prijatia. Takže ďakujem, teda predsa len ešte nejaký čas mám, čiže ak by to náhodou nebolo zrejmé, tak to poviem, aby to bolo zrejmé, aj kolegovia z KDH, naozaj netreba im chodiť po lopatu, na lopatu, načo? Ešte bude času a možností dosť, hej? Kde teda vlastne sa veci ukážu a teraz naozaj nestihnú to do ôsmej. Nestihne sa to do ôsmej. Musí sa dať hlasovať o predĺžení rokovania. Ak sa nezaprezentujeme a ich nebude 76, sa to neschváli. A Robert Fico zajtra triumfálne nenapochoduje na svoj snem ako veľký víťaz. Hoc podľa mňa za to malé, malé víťazstvo to stojí, ako malú ukážku toho, že ako ideme pracovať, lebo my musíme nejako pracovať. A to chcem povedať, že, že nech je dobrou správou pre nás to, že ich je málo, 79 neni veľa, hej? S tým sa dá pekne robiť, s tým sa dá pekne robiť. Ja som zažil SMER, keď boli 83. Jedna strana, to bola skala, hej? Paška tu, pán Paška nebohý, povedal, vyhraj voľby, môžeš všetko, a presne tak k tomu pristupovali. Ale vedeli sme trošičku odlupovať, odlupovať. Dneska sú tri strany, desať platforiem v tom, sú slabí, 79 nie je veľa, čiže my máme šancu dať ľuďom nádej a my sme povinní dať ľuďom nádej. Nie beznádej v tom, že bude to tak, lebo vyhral SMER. Je tu šanca, je tu šanca v niečom uspieť a dneska môžme skúsiť, či nedáme jedno malinké, malinké víťazstvo a, a keď už nie, tak aspoň ich naučíme chodiť do roboty. Lebo viete, čo sa stane po mojom vystúpení? Všetkých ich budú naháňať taxíkami po Bratislave a neviem kde všade, aby ich tu doviezli. Aspoň ich naučíme chodiť do roboty. Ďakujem veľmi pekne. (Potlesk.)
J. Berényi, poslanec: (2008-12-02):
Vážené kolegyne a kolegovia, predpokladám, že môžeme spoločne odsudzovať skutočnosť, že koncom 19. a začiatkom 20. storočia boli prijaté nevhodné protimenšinové rozhodnutia v Uhorsku. To, čo odsudzujeme spoločne z histórie, by sa nemalo opakovať v súčasnosti, keď mocenské pomery na území Slovenska sú práve opačné. Politika nezmyselného odoberania jazykových práv národnostných menšín neviedla k ich požadovanej integrácii ani koncom 19. a začiatkom 20. storočia a nebude k nej viesť ani teraz. V mene celého poslaneckého klubu SMK chcem vás ešte raz ubezpečiť, že cieľom nášho návrhu je jedine to, aby hovorový jazyk národnostnej menšiny nebol iný ako jazyk v učebniciach, aby študenti na školách s vyučovacím jazykom národnostných menšín neboli dennodenne konfrontovaní s pocitom druhoradosti. A vôbec nie sme proti tomu, aby v učebniciach pre národnostné školy boli v texte uvedené zemepisné názvy aj v štátnom jazyku. Za pozmeňujúci návrh, ktorý reflektuje obidve spomenuté skutočnosti, sme pripravení hlasovať. Tak sme to uviedli aj počas rozpravy v prvom čítaní. Vážené kolegyne a kolegovia, vyriešme tento spor tu a teraz a neťahajme ho ďalej, veď čakajú na nás oveľa zložitejšie úlohy v budúcom roku ako napr. to, že vďaka finančnej a hospodárskej kríze občania južného Slovenska prichádzajú o svoje zamestnania v severnom Maďarsku a vracajú sa späť s požiadavkami na riešenie ich postavenia od miestnych samospráv, regionálnych samospráv, vlády a parlamentu Slovenskej republiky, takže od nás všetkých. Takýto nezmyselný spor ako tento učebnicový nám len odoberie kapacity od riešenia vzniknutých a reálnych problémov. Vážené poslankyne, poslanci, apelujem na váš zdravý rozum v zmysle dobrého a nerušeného spolunažívania všetkých občanov Slovenskej republiky. Ďakujem za pozornosť.
Šeliga, Juraj, podpredseda NR SR (2021-03-30):
Pán poslanec Mizík, nech sa páči.
Hrnčiar, Andrej, podpredseda NR SR (2016-12-07):
Ďalším bodom programu je prvé čítanie o návrhu poslancov Martina Klusa, Milana Laurenčíka, Juraja Drobu a Jozefa Viskupiča na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov. Návrh zákona má tlač 319, návrh na jeho pridelenie na prerokovanie výborom je v rozhodnutí č. 324. Dávam slovo poslancovi Martinovi Klusovi, ktorého tu ale nevidím. Pýtam sa, či tu je niekto z navrhovateľov. (Reakcie z pléna.) Ako tak pozerám, tak nemáme o čom rokovať (smiech v sále), lebo tu nie je nikto. (Reakcie z pléna.) Takže vyhlasujem prestávku. (Reakcie z pléna.) Do 9.15 hod. dávam pauzu a poprosím organizačný odbor, aby skúsili obvolať poslancov, ktorí majú predkladať zákon. (Reakcie z pléna.) (Prestávka.) (Po prestávke.) (Rokovanie o návrhu poslancov Národnej rady Slovenskej republiky Martina Klusa, Milana Laurenčíka, Juraja Drobu a Jozefa Viskupiča na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov , tlač 319.)
Sulík, Richard, predseda NR SR (2011-02-11):
Ďakujem. Chce zaujať stanovisko spravodajkyňa? Nech sa páči.
Ľ. Vážny, minister dopravy, pôšt a telekomunikácií SR: (2009-02-04):
Cieľom predkladaného návrhu na voľbu predsedu Telekomunikačného úradu Slovenskej republiky je zabezpečiť kontinuitu činnosti Telekomunikačného úradu Slovenskej republiky ako orgánu štátnej správy v oblasti elektronických komunikácií. Telekomunikačný úrad Slovenskej republiky je národný regulátor a cenový orgán, ktorý vykonáva reguláciu, zabezpečuje medzinárodné vzťahy v oblasti elektronických komunikácií na úrovni regulačných orgánov, plní povinnosti podporujúce súťaž, rozvoj spoločného trhu Európskej únie v záujme všetkých osôb členských štátov Európskej únie na území Slovenskej republiky, prístup k sieťam, prevádzkyschopnosť sietí a služieb a chráni slobodu výberu prevádzkovateľa s uplatnením technických noriem, ďalej vykonáva dohľad a ukladá sankcie. Na čele úradu je predseda, ktorý je štatutárnym orgánom a ktorého na návrh vlády Slovenskej republiky volí a odvoláva Národná rada Slovenskej republiky. Predsedu úradu v čase jeho neprítomnosti zastupuje podpredseda úradu. Funkčné obdobie predsedu úradu je šesťročné. Tá istá osoba môže vykonávať funkciu najviac dve funkčné obdobia po sebe. Platové a ďalšie náležitosti predsedu úradu určuje vláda Slovenskej republiky. Doterajší predseda úradu Mgr. Branislav Máčaj bol z funkcie odvolaný Národnou radou Slovenskej republiky uznesením č. 1198 zo 4. decembra 2008 z dôvodu, že úrad neplnil úlohy podľa zákona. Dovolím si požiadať vás o podporu tohto kandidáta a ďakujem za pozornosť.
Petrík, Simona, poslankyňa NR SR (2018-06-19):
Ďakujem veľmi pekne aj kolegom za asistenciu, kolegovi Poliačikovi teda. Dobre. Dámy a páni, rada by som predložila návrh zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Na úvod poviem, že cieľom návrhu zákona je odstrániť znevýhodnenie SZČO, ktorí sú rodičmi a nemôžu na svoje deti poberať daňový bonus. Oproti zamestnancom s deťmi im totiž nestačí mať len príjem vo výške šesťnásobku minimálnej mzdy, ale musia vykázať aj základ dane. Znamená to, že pokiaľ je mama živnostníčka alebo otec živnostník v strate, ich rodinný rozpočet nemôže počítať s pomocou od štátu vo forme daňového bonusu. Za účelom poskytnutia pomoci aj deťom samostatne zárobkovo činných osôb, ktoré nevykážu základ dane, teda sú v strate, sa preto pri daňovom bonuse v mojom návrhu navrhuje vypustiť podmienku dosiahnutia základu dane. To je všetko na úvod. Viac o návrhu by som povedala v rozprave, do ktorej sa hlásim ako prvá.
Hrnčiar, Andrej, podpredseda NR SR (2019-05-14):
O slovo požiadal predseda Národnej rady. Nech sa páči. A poprosím vás, kľud v rokovacej sále. (Zaznievanie gongu.)
Jurinová, Erika, podpredsedníčka NR SR (2012-12-17):
Na vaše vystúpenie registrujem dve faktické poznámky, pani poslankyňa, vy chcete tiež faktickú, lebo máte procedúru zapnutú, takže pani poslankyňa. Pán poslanec Galko, nech sa páči.
Bugár, Béla, podpredseda NR SR (2019-12-04):
Prezentujme sa a hlasujme o návrhoch pána poslanca Krajčího. (Hlasovanie.) Prítomných 138, za 62, proti 14, zdržalo sa 60 poslancov, 2 nehlasovali. Návrh nebol schválený. Nech sa páči.
Matovič, Igor, poslanec NR SR (2014-11-08):
Takto pred rokom... (Prerušenie vystúpenia predsedajúcou.)
Bugár, Béla, podpredseda NR SR (2011-07-12):
Nech sa páči, prezentujme sa a hlasujme o tomto návrhu. (Hlasovanie.) Prítomných 134 poslancov, za 72, proti 29, zdržalo sa 33 poslancov. Konštatujem, že aj tento procedurálny návrh sme schválili, to znamená, že okolo desiatej by sme mali hlasovať, ak, samozrejme, prerokujeme návrhy. Pán poslanec Kollár, ja viem, čo som povedal. Som povedal, že okolo desiatej, nie že o pol desiatej, takže odporúčam vám niekde sa zúčastniť. To znamená, že ak prerokujeme návrhy pani ministerky Žitňanskej, tak pristúpime k hlasovaniu. Teraz vyhlasujem päťminútovú prestávku a potom budeme pokračovať v rokovaní. (Krátka prestávka.) (Po prestávke.) Vážené panie poslankyne, páni poslanci, budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii, tlač 393. Prosím pani ministerku a pani spravodajkyňu, aby zaujali miesta im určené. V rozprave ako jediná sa prihlásila pani spravodajkyňa, pani poslankyňa Laššáková. Pani poslankyňa, počkajte ešte chvíľku. Páni poslanci! Nech sa páči, môžete vystúpiť. (Rokovanie o vládnom návrhu zákona, ktorým sa mení a dopĺňa zákon č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov a o zmene a doplnení niektorých zákonov , tlač 393.)
Bugár, Béla, podpredseda NR SR (2010-12-10):
Vážené panie poslankyne, vážení páni poslanci, otváram ôsmy rokovací deň deviatej schôdze Národnej rady. O ospravedlnenie svojej neúčasti na dnešnom rokovaní 9. schôdze požiadali poslanci Igor Štefanov, Anna Vitteková, Zuzana Aštaryová. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady (tlač 99). Prosím teraz podpredsedu vlády a ministra financií Ivana Mikloša, aby vládny návrh zákona odôvodnil. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 99).
Kollár, Boris, predseda NR SR (2022-10-04):
(Zaznievanie gongu.) Vážené pani poslankyne, vážení páni poslanci, pokračujeme v prerušenom rokovaní hlasovaním najskôr o bode 102 programu, je to druhé čítanie o vládnom návrhu zákona o profesionálnych náhradných rodičov, je to tlač 1011. Dávam slovo spoločnému spravodajcovi z výboru pre sociálne veci, predsedovi tohto výboru, pánovi poslancovi Vladimírovi Ledeckému, aby hlasovanie uvádzal. Nech sa páči pán poslanec, máte slovo. (Hlasovanie o vládnom návrhu zákona o profesionálnych náhradných rodičoch a o zmene a doplnení niektorých zákonov , tlač 1011.)
Blaha, Ľuboš, podpredseda NR SR (2024-06-11):
Dobre, prerušíme. Takže ďakujem pekne. Vyhlasujem prestávku tri-štyri minúty a budeme hlasovať o 17.04 h. (Prestávka.)
Jurinová, Erika, podpredsedníčka NR SR (2013-02-05):
Ďakujem pekne, pán poslanec. Na vaše vystúpenie registrujem jednu faktickú poznámku, uzatváram možnosť prihlásiť sa. Nech sa páči, pán poslanec Hraško.
Jurinová, Erika, podpredsedníčka NR SR (2014-09-25):
Pán poslanec Fronc.
J. Burian, poslanec: (2010-01-20):
Túto spoločnú správu alebo tento vládny návrh zákona prerokovali výbory mimo výboru pre financie, rozpočet a menu aj ústavnoprávny výbor a výbor pre hospodársku politiku. Uvedené výbory prerokovali tento vládny návrh načas, prijali k tomu uznesenie schváliť s tým, že gestorský výbor na základe stanovísk výboru k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, odporúča Národnej rade vládny návrh zákona schváliť. A zároveň určil mňa ako poslanca Národnej rady za spoločného spravodajcu a súčasne ma poveril predniesť spoločnú správu výborov na schôdzi Národnej rady a navrhnúť postup pri hlasovaní o pozmeňujúcich a doplňujúcich návrhoch. Ďakujem, pán predsedajúci, skončil som. Prosím, otvorte rozpravu.
Figeľ, Ján, podpredseda NR SR (2014-05-13):
Ďakujem pekne. O slovo požiadal pán spravodajca Marian Záhumenský, nech sa páči.
D. Čaplovič, podpredseda vlády SR: (2010-02-03):
Tento návrh vychádza z požiadaviek aplikačnej praxe a jeho cieľom je upraviť v praxi nejednoznačné a obťažne vykonávateľné ustanovenia, ktoré musia dodržiavať jednotlivé subjekty pôsobiace v oblasti metrológie na území Slovenskej republiky. Uvedený návrh zákona v plnej miere akceptuje požiadavky vyplývajúce z medzinárodných a európskych dokumentov, ktoré sú kladené na meradlá, metrologické výkony, spotrebiteľsky balené výrobky a na metrológiu ako takú všeobecne. Význam navrhovanej novely zákona treba zároveň vidieť v tom, že novelou zákona sa dosiahne vyšší stupeň zosúladenia s porovnateľnými mechanizmami v iných členských štátoch Európskej únie a bude pôsobiť preventívne v záujme ochrany spotrebiteľov pred výrobkami alebo službami, kde by výsledky meraní mohli ohroziť ich životy, zdravie a majetok. Medzi hlavné okruhy tém upravovaných návrhom zákona patria spresnenia a doplnenia ustanovení týkajúcich sa používaných zákonných pojmov, overovania určených meradiel, spotrebiteľsky balených výrobkov, autorizácie, registrácie skutkových podstát za porušenie zákona a úprava výšky pokút a v neposlednom rade úprava vzťahu k zahraničiu. Súčasťou návrhu zákona je návrh novelizácie zákona č. 455/1991 Zb. o živnostenskom podnikaní a zákona č. 145/1995 Z. z. o správnych poplatkoch. Návrh zákona je v súlade s Ústavou Slovenskej republiky, zákonmi a medzinárodnými zmluvami, ktorými je Slovenská republika viazaná, aj s právom Európskeho spoločenstva či právom Európskej únie. Predkladaný návrh zákona nepredstavuje dopad na verejné financie, na podnikateľské prostredie, na obyvateľstvo, hospodárenie podnikateľskej sféry a iných právnických osôb, na životné prostredie, na zamestnanosť a na informatizáciu spoločnosti. Vážený pán podpredseda, predsedajúci, vážení páni poslanci, dovoľujem si vás požiadať o prerokovanie tohto vládneho návrhu zákona v prvom čítaní a, samozrejme, uchádzam sa aj o vašu podporu. Ďakujem vám veľmi pekne.
Jurinová, Erika, podpredsedníčka NR SR (2014-10-16):
S reakciou na faktickú poznámku pán poslanec Novotný.
Zmajkovičová, Renáta, podpredsedníčka NR SR (2014-07-02):
Pán poslanec Fecko vystúpi v rozprave. Nech sa páči.
Kollár, Boris, predseda NR SR (2022-04-27):
S procedurálnym návrhom ešte pán poslanec Susko.
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážená pani predsedajúca, vážené dámy, vážení páni, dovoľte mi, aby som uviedol v prvom čítaní vládny návrh zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Zámerom návrhu zákona je najmä: stanovenie podmienok systému a formy poskytnutia podpory najmenej rozvinutým okresom Slovenskej republiky, vypracovanie akčných plánov ako záväzných dokumentov, ktoré zabezpečujú znižovanie hospodárskych a sociálnych disparít medzi jednotlivými okresmi, zriadenie rady pre rozvoj najmenej rozvinutého okresu ako odborného poradného orgánu, ktorý je tvorený zástupcami ministerstiev, ostatných ústredných orgánov štátnej správy a subjektov územnej spolupráce, ktorí participujú na vypracovaní akčných plánov pre potreby najmenej rozvinutých okresov, ďalej určenie definície jednotlivých foriem podpory, ktoré sa poskytujú okresom s najvyššou mierou nezamestnanosti. Týmto zákonom sa novelizuje zákon č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov. Navrhovaná právna úprava je výsledkom spolupráce Ministerstva financií Slovenskej republiky a Ministerstva hospodárstva Slovenskej republiky. Ďakujem za slovo. Skončil som.